Casa Naţională de Asigurări de Sănătate

REGULAMENT
de organizare şi funcţionare a Comisiei de experţi a Casei Naţionale de Asigurări de Sănătate pentru implementarea Programului naţional de diabet zaharat
Publicat în: Monitorul Oficial Nr. 739 din 31 octombrie 2008

    1. Comisia de experţi a Casei Naţionale de Asigurări de Sănătate pentru implementarea Programului naţional de diabet zaharat, denumită în continuare Comisie, are următoarele atribuţii:

    a) elaborează criterii de eligibilitate, de excludere şi de prioritizare a pacienţilor eligibili în vederea includerii în tratament, precum şi planul de monitorizare;

    b) verifică prin sondaj concordanţa dintre prescripţia medicală şi diagnosticul pacientului, utilizând protocoale şi scheme terapeutice elaborate de comisia de specialitate a Ministerului Sănătăţii Publice şi comisia de specialitate a Colegiului Medicilor din România;

    c) evaluează necesarul şi costurile terapeutice pe fiecare tip de tratament (insulină, ADO şi mixt) pentru fiecare judeţ;

    d) elaborează circuitul documentelor care să asigure funcţionarea adecvată a Comisiei;

    e) face propuneri pentru procedurile de raportare lunară în vederea monitorizării cantitativ-valorice a medicamentelor prescrise;

    f) analizează impactul asupra bugetului alocat programului în urma introducerii unor medicamente noi şi/sau a unor indicaţii terapeutice noi;

    g) evaluează şi fundamentează solicitarea de finanţare a programului în vederea elaborării proiectului de ordin.

    2. În vederea îndeplinirii atribuţiilor sale, Comisia va avea întâlniri lunare la sediul CNAS şi, după caz, întâlniri extraordinare, la convocarea preşedintelui Comisiei sau a preşedintelui Casei Naţionale de Asigurări de Sănătate.

    3. Circuitul informaţiei şi al documentelor va fi asigurat de secretarul Comisiei.

